JELENTÉS

a Fúziósenergia-fejlesztési és ITER Európai Közös Vállalkozás 2017. évi pénzügyi évre vonatkozó éves beszámolójáról, a Közös Vállalkozás válaszával együtt

(2018/C 452/05)

TARTALOM

Bekezdés Oldal BEVEZETÉS 1–6. 37 Az F4E Közös Vállalkozás létrehozása 1–2. 37 Kormányzás 3–4. 37 Célkitűzések 5. 37 Erőforrások 6. 37 VÉLEMÉNY 7–29. 37 Vélemény a beszámoló megbízhatóságáról 8. 38 Vélemény a beszámoló alapjául szolgáló bevételek jogszerűségéről és szabályszerűségéről 9. 38 Vélemény a beszámoló alapjául szolgáló kifizetések jogszerűségéről és szabályszerűségéről 10. 38 Figyelemfelhívó megjegyzés 11–20. 38 A vezetőség és az irányítással megbízott személyek felelőssége 21–23. 39 Az ellenőrnek a beszámoló és a beszámoló alapjául szolgáló tranzakciók vizsgálatával kapcsolatos felelőssége 24–29. 40 KÖLTSÉGVETÉSI ÉS PÉNZGAZDÁLKODÁS 30–31. 40 A 2017. évi költségvetés végrehajtása 30–31. 40 BELSŐ KONTROLLOK 32–35. 41 MELLÉKLET. AZ ELŐZŐ ÉVEK MEGJEGYZÉSEINEK HASZNOSULÁSA 42 A KÖZÖS VÁLLALKOZÁS VÁLASZA 45

BEVEZETÉS

Az F4E Közös Vállalkozás létrehozása

1. A Fúziósenergia-fejlesztési és ITER Európai Közös Vállalkozást ( 1 ) (a továbbiakban: F4E Közös Vállalkozás) 2007 márciusában hozták létre ( 2 ) 35 éves időtartamra. Míg a fő magfúziós létesítményeket a franciaországi Cadarache-ban fogják kiépíteni, a Közös Vállalkozás székhelye Barcelonában van.

2. A Közös Vállalkozás alapító tagjai a Bizottság által képviselt Euratom, az Euratom tagállamai és Svájc (amely együttműködési megállapodást kötött az Euratommal).

Kormányzás

3. Az F4E Közös Vállalkozás irányító szervei az igazgatótanács, az igazgató és más szervek. Az igazgatótanács a kitűzött célok megvalósítását illetően felügyeli a Közös Vállalkozást. Az igazgató feladata a Közös Vállalkozás napi szintű irányítása.

4. A Közös Vállalkozás többi irányító testülete az iroda, a műszaki tanácsadó testület, a közbeszerzéssel és szerződésekkel foglalkozó bizottság, az igazgatási és irányítóbizottság, az ellenőrző bizottság és a belső felülvizsgálati testület.

Célkitűzések

5. Az F4E Közös Vállalkozás célkitűzései a következők ( 3 ) a) biztosítja az Európai Atomenergia-közösség (Euratom) hozzájárulását az ITER Nemzetközi Fúziósenergia-fejlesztési Szervezete (ITER IO) számára; b) biztosítja az Euratom hozzájárulását a „tágabb megközelítés” keretében Japánnal közösen folytatott tevékenységekhez a fúziós energia gyors fejlesztése érdekében; c) programot készít elő és hangol össze egy demonstrációs fúziós reaktor és a kapcsolódó létesítmények, ezen belül különösen a nemzetközi fúziósanyag-besugárzó berendezés megépítésének előkészítése érdekében.

Erőforrások

6. 2017-ben az F4E Közös Vállalkozás végleges költségvetésében a kifizetési előirányzat összege 865 millió euro (2016: 720 millió euro), a kötelezettségvállalási előirányzaté pedig 589 millió euro (2016: 459 millió euro) volt ( 4 ) . A Közös Vállalkozás 2017. december 31-én 447 főt foglalkoztatott (2016: 415 fő).

VÉLEMÉNY 7. A Számvevőszék a következőket ellenőrizte: a) a Közös Vállalkozás beszámolója, amely a 2017. december 31-ével záruló pénzügyi évre vonatkozó pénzügyi kimutatásokból (5) és a költségvetés végrehajtásáról szóló jelentésekből (6) áll; b) a beszámoló alapjául szolgáló tranzakciók jogszerűsége és szabályszerűsége, az Európai Unió működéséről szóló szerződés (EUMSZ) 287. cikke értelmében. Vélemény a beszámoló megbízhatóságáról 8. Véleményünk szerint a Közös Vállalkozás 2017. december 31-ével záruló évre vonatkozó beszámolója minden lényeges szempontból híven, pénzügyi szabályzatának, valamint a Bizottság számvitelért felelős tisztviselője által elfogadott számviteli szabályoknak megfelelően tükrözi a Közös Vállalkozás 2017. december 31-i pénzügyi helyzetét, a tárgyévi gazdasági események eredményét, a pénzforgalmat és a nettó eszközállomány változásait. Ezek a szabályok a közszféra nemzetközileg elfogadott számviteli standardjain alapulnak. Vélemény a beszámoló alapjául szolgáló bevételek jogszerűségéről és szabályszerűségéről 9. Véleményünk szerint a 2017. december 31-ével záruló évre vonatkozó beszámoló alapjául szolgáló bevételek minden lényeges szempontból jogszerűek és szabályszerűek. Vélemény a beszámoló alapjául szolgáló kifizetések jogszerűségéről és szabályszerűségéről 10. Véleményünk szerint a 2017. december 31-ével záruló évre vonatkozó beszámoló alapjául szolgáló kifizetések minden lényeges szempontból jogszerűek és szabályszerűek. Figyelemfelhívó megjegyzés 11. A fent kifejtett véleményünktől függetlenül felhívjuk a figyelmet a következőkre. Az Európai Unió Tanácsának 2010. július 7-én elfogadott következtetései ( 7 ) 2008-as értéken számolva 6,6 milliárd eurót hagytak jóvá a Közös Vállalkozásnak a projekt eredetileg 2020-ra befejezni tervezett ITER kiépítési szakaszára vonatkozó hozzájárulására. Ez az összeg nem tartalmazta az Európai Bizottság által 2010-ben az esetleges kockázatok fedezésére javasolt 663 millió eurót ( 8 ) 12. ad referendum állapodtak meg, azaz minden tagnak utólagos jóváhagyást kellett kérnie a saját kormánya költségvetési eljárása során. 2016 novemberében az ITER Tanácsa ( 9 ) elfogadott egy új ITER projekt-alapkoncepciót (hatókör, ütemezés és költség). Az általános projektütemezést ( 10 ) minden ITER-tag ( 11 ) elfogadta, az általános projektköltségekre vonatkozóan azonban csakállapodtak meg, azaz minden tagnak utólagos jóváhagyást kellett kérnie a saját kormánya költségvetési eljárása során. 13. Az ITER Tanácsa által elfogadott új ütemterv négy szakaszból álló megközelítést tartalmaz, amelyben 2025 decemberét tűzték ki a projekt kiépítési szakasza első stratégiai mérföldkövének megvalósítására („Első plazma”) és – az eredetileg tervezetthez képest 15 éves késéssel – 2035 decemberét a teljes kiépítési szakasz becsült befejezési dátumául. Az új szakaszos megközelítés célja, hogy a projekt végrehajtását jobban összehangolják az összes ITER IO tag prioritásaival és korlátozásaival. 14. Az új ITER projekt-alapkoncepció elfogadását követően az F4E Közös Vállalkozás új ütemtervet készített és újraszámította a Közös Vállalkozás által a projekt kiépítési szakaszához való hozzájárulás előzetes becsült összköltségét (EAC). 15. A Közös Vállalkozás igazgatótanácsának 2016 decemberében bemutatott számítások alapján a 2020 utáni kiépítési szakasz várható forrásellátottsági követelménye (2008-as értéken) 5,4 milliárd euro, ami 82 %-os növekedést jelent az elfogadott (2008-as értéken) 6,6 milliárd eurós költségvetéshez képest. Az Európai Unió Tanácsa által 2010-ben elfogadott (2008-as értéken) 6,6 milliárd eurós összeg ugyanis jelenleg a 2020-ig történő kiadások tekintetében szolgál felső korlátként a Közös Vállalkozás számára. 16. Meg kell jegyezni, hogy a kiépítési szakaszon kívül a Közös Vállalkozásnak hozzá kell majd járulnia a 2035 utáni ITER műveleti szakaszhoz ( 12 ) , valamint az azt követő ITER deaktiválási és leszerelési szakaszhoz is. A 2035 utáni műveleti szakaszhoz való hozzájárulásról még nem készült becslés. Az F4E Közös Vállalkozás által a deaktiválási és a leszerelési szakaszhoz nyújtandó hozzájárulást az ITER IO (2001-es értéken) 95,54 millió euróra, illetve (2001-es értéken) 180,2 millió euróra ( 13 ) becsüli. 17. Noha az F4E Közös Vállalkozás „Első plazma” szakaszra vonatkozó előrejelzései összeegyeztethetők az ITER IO projekt ütemtervével, a Közös Vállalkozás úgy véli, hogy az ütemezés a technikailag megvalósítható lehetséges legkorábbi időpontot tartalmazza ( 14 ) 18. 2017 júniusában a Bizottság közleményt adott ki az ITER projekt reformjához történő uniós hozzájárulásról ( 15 ) , amelyben az Európai Parlament támogatását, valamint az Európai Unió Tanácsának megbízását kérte ahhoz, hogy az Euratom részéről jóváhagyja az új alapkoncepciót ( 16 ) 19. Bár az új alapkoncepció nem tesz említést tartalékról, a Bizottság közleményében azt javasolta, hogy az ütemterv vonatkozásában legfeljebb 24 hónapos, a költségvetés szempontjából pedig 10–20 %-os tartalék lenne megfelelő ( 17 ) . Ráadásul a 6,6 milliárd eurós költségvetési korlát betartása érdekében tett intézkedések között volt az „Első plazma” szempontjából nem kulcsfontosságú összetevők beszerzésének és telepítésének elhalasztása is. Bár biztató lépések történtek az ITER-projekt kiépítési szakasza irányításának és kontrolljának javítására, továbbra is fennáll a kockázat, hogy még az új javasolt alapkoncepcióhoz képest is tovább nőnek a költségek és a projekt végrehajtását érintő késedelmek. 20. Az Egyesült Királyság 2017. március 29-én értesítette az Európai Tanácsot azon döntéséről, hogy kilép az Európai Unióból és az Euratomból. A kilépés feltételeit meghatározó megállapodásról a jövőben fognak tárgyalni. Ennek a döntésnek jelentős hatása lehet az F4E Közös Vállalkozás jövőbeli tevékenységeire és az ITER-projektre. A vezetőség és az irányítással megbízott személyek felelőssége 21. Az EUMSZ 310–325. cikke és a Közös Vállalkozás pénzügyi szabályzata értelmében a vezetőség felel a beszámolónak – a közszféra nemzetközileg elfogadott számviteli standardjainak megfelelően történő – elkészítéséért és bemutatásáért, valamint a beszámoló alapjául szolgáló tranzakciók jogszerűségéért és szabályszerűségéért. Ez a felelősség magában foglalja az – akár csalásból, akár tévedésből eredő lényeges hibáktól mentes – pénzügyi kimutatások elkészítését és bemutatását lehetővé tévő belső kontrollrendszer kialakítását, megvalósítását és fenntartását. A vezetőség felelős továbbá annak biztosításáért, hogy a pénzügyi kimutatásokban szereplő tevékenységek, pénzügyi műveletek és információk megfeleljenek az őket szabályozó hatóságok előírásainak. A beszámoló alapjául szolgáló tranzakciók jogszerűségéért és szabályszerűségéért a végső felelősséget a Közös Vállalkozás vezetősége viseli. 22. A beszámoló elkészítésekor a vezetőség felelőssége annak felmérése, hogy a Közös Vállalkozás képes-e tevékenységének folytatására, adott esetben a tevékenység folytatását érintő ügyek közzététele, valamint az, hogy a beszámolót a tevékenység folytatásának feltételezésével készítse el. 23. Az irányítással megbízott személyek felelőssége a szervezet pénzügyi beszámolási folyamatának felügyelete. Az ellenőrnek a beszámoló és a beszámoló alapjául szolgáló tranzakciók vizsgálatával kapcsolatos felelőssége 24. Célunk, hogy észszerű bizonyosságot szerezzünk arról, hogy a Közös Vállalkozás éves beszámolója nem tartalmaz lényeges hibákat, és hogy az alapjául szolgáló tranzakciók jogszerűek és szabályszerűek, valamint hogy ellenőrzésünk alapján megbízhatósági nyilatkozatot nyújtsunk be az Európai Parlamentnek és a Tanácsnak, illetve a zárszámadásért felelős más hatóságoknak a beszámoló megbízhatóságára, valamint az annak alapjául szolgáló tranzakciók jogszerűségére és szabályszerűségére vonatkozóan. Az észszerű bizonyosság a bizonyosság magas szintjének felel meg ugyan, de nem garancia arra, hogy az ellenőrzés kiszűri az esetlegesen fennálló lényeges hibát vagy lényeges meg nem felelést. Ezek eredhetnek csalásból vagy tévedésből, és akkor tekintendők lényegesnek, ha észszerűen feltételezhető, hogy külön-külön vagy együttesen befolyásolják a felhasználók e beszámolók alapján hozott gazdasági döntéseit. 25. Az ellenőrzés olyan eljárások elvégzését jelenti, amelyek révén ellenőrzési bizonyíték nyerhető a beszámolóban szereplő összegekről és információkról, valamint a beszámoló alapjául szolgáló tranzakciók jogszerűségéről és szabályszerűségéről. Az eljárások kiválasztása az ellenőr szakmai megítélésén alapul, amely magában foglal egy kockázatelemzést is arról, hogy milyen valószínűséggel fordulhat elő – akár csalás, akár tévedés okozta – lényeges hiba a beszámolóban, illetve az Unió jogszabályi keretének való lényeges meg nem felelés a beszámoló alapjául szolgáló tranzakciókban. Az említett kockázatértékeléskor az ellenőr figyelembe veszi a beszámoló elkészítése és valós bemutatása, valamint a beszámoló alapjául szolgáló tranzakciók jogszerűsége és szabályszerűsége szempontjából releváns belső kontrollokat. Ezt a körülményeknek megfelelő ellenőrzési eljárások megtervezése, nem pedig a belső kontroll eredményességével kapcsolatos vélemény kialakítása céljából teszi. Az ellenőrzés felméri továbbá, hogy az alkalmazott számviteli politikák megfelelőek-e, illetve a vezetőség számviteli becslései észszerűek-e, valamint értékelést ad a beszámoló általános bemutatásáról is. 26. A bevételt illetően ellenőrizzük a Bizottságtól és más érintettektől kapott támogatást, valamint értékeljük a Közös Vállalkozásnak a díjak és más jövedelmek beszedésére szolgáló eljárásait. 27. A kiadások tekintetében akkor vizsgáljuk meg a kifizetéseket, miután a kiadás felmerült, azt lekönyvelték és elfogadták. Ez a vizsgálat minden kifizetési kategóriára kiterjed (az eszközök beszerzését szolgáló kifizetésekre is), és az előlegfizetésektől eltekintve azon a ponton történik, ahol a kifizetést teljesítik. Az előlegek megvizsgálása akkor történik, amikor a pénzeszközök címzettje igazolást ad a pénzeszközök helyes felhasználásáról, és a Közös Vállalkozás az előlegfizetés elszámolásával – a tárgyévben vagy később – elfogadja az igazolást. 28. E jelentés és vélemény elkészítése során az Unió költségvetési rendelete ( 18 ) 208. cikkének (4) bekezdésében előírtak szerint figyelembe vettük a független külső ellenőr által a Közös Vállalkozás beszámolójára nézve végzett ellenőrzési tevékenységet.

29. A Számvevőszék véleményei függetlenek az alábbi megjegyzésektől.

KÖLTSÉGVETÉSI ÉS PÉNZGAZDÁLKODÁS

A 2017. évi költségvetés végrehajtása

30. A végrehajtható 2017. évi végleges költségvetés 589 millió euro összegű kötelezettségvállalási előirányzatot és 865 millió euro összegű kifizetési előirányzatot tartalmazott. A kötelezettségvállalási előirányzatok felhasználási aránya 99,9 %, a kifizetési előirányzatoké 96,3 % volt.

31. A költségvetés-tervezési eljárás súlyos hiányosságai miatt a 2017-ben ténylegesen szükséges kifizetési előirányzatok összege jelentősen meghaladta az eredeti 2017. évi költségvetésben szereplő kifizetési előirányzatokat. Az igazgatótanács 2017 februárjában eredetileg 548,6 millió euro összegű műveleti kifizetési előirányzatot hagyott jóvá, a 2017-ben szükséges kifizetési előirányzatok végleges összege azonban elérte a 832,6 millió eurót, ami 51,8 %-os növekedésnek felel meg. A Közös Vállalkozás becslései szerint ráadásul nem kizárt, hogy a 2018. évi költségvetésben mintegy 150 millió euro hiány jelentkezhet a kifizetési előirányzatok szintjén.

BELSŐ KONTROLLOK

32. Az F4E Közös Vállalkozás nem követte folyamatosan nyomon a felsővezetők által tett érdekeltségi nyilatkozatokat ( 19 )

33. Jelentős hiányosságokat találtunk a vezetői állásokra való felvételhez kapcsolódó belsőkontroll- és monitoringeljárások ( 20 ) tekintetében is.

34. 2018-ban az Európai Unió Törvényszéke – a munkaerő-felvételi eljárás szabálytalanságára hivatkozva – semmisnek nyilvánította az F4E Közös Vállalkozás két 2015. évi felvételi határozatát ( 21 ) . A Közös Vállalkozás 2018 áprilisában fellebbezést nyújtott be a határozat ellen.

35. Jelentős hiányosságai miatt a belső kommunikációs stratégia ( 22 ) nem biztosította a leszerelési szakasz becsült költségére vonatkozó információk megfelelő megosztását a szervezeten belül. A Közös Vállalkozás ezért a korábbi évek beszámolóiban nem irányzott elő céltartalékot erre a kötelezettségre ( 23 )

A jelentést 2018. október 2-i luxembourgi ülésén fogadta el a Neven MATES számvevőszéki tag elnökölte IV. Kamara. a Számvevőszék nevében Klaus-Heiner LEHNE elnök

(1) Nemzetközi Termonukleáris Kísérleti Reaktor (International Thermonuclear Experimental Reactor).

(2) A 2013/791/Euratom határozattal (HL L 349., 2013.12.21., 100. o.) és az (Euratom) 2015/224 határozattal (HL L 37., 2015.2.13., 8. o.) módosított, a Fúziósenergia-fejlesztési és ITER Európai Közös Vállalkozás létrehozásáról és részére kedvezmények nyújtásáról szóló 2007. március 27-i 2007/198/Euratom tanácsi határozat (HL L 90., 2007.3.30., 58. o.).

(3) Az F4E Közös Vállalkozásról és tevékenységeiről további információk találhatók a weboldalán: http://www.fusionforenergy.europa.eu.

(4) Az igazgatótanács 2017 decemberében fogadta el a költségvetés harmadik módosítását.

(5) A pénzügyi kimutatások a következőkből állnak: mérleg, eredménykimutatás, pénzforgalmi kimutatás, a nettó eszközállomány változásainak kimutatása, valamint a számviteli politika meghatározó alapelveinek összefoglalása és további magyarázatok.

(6) A költségvetés végrehajtásáról szóló jelentések a költségvetési műveleteket összesítő jelentésekből és azok magyarázataiból állnak.

(7) Az ITER helyzetéről szóló 2010. július 7-i tanácsi következtetések (Hiv.: 11 902/10).

(8) A Bizottság 2010. május 4-i közleménye az Európai Parlamentnek és a Tanácsnak az ITER-projekt helyzetéről és a továbbhaladás lehetséges irányairól (COM(2010) 226 végleges).

(9) 19. ITER-Tanács, 2016. november 16–17. Az ITER Tanácsa az ITER IO irányító testülete.

(10) Az ITER Tanácsa áttekintette az ITER IO által javasolt teljes, az „Első plazma” szakaszon (2025) keresztül a „Deutérium-Trícium” műveletig (2035) mindent magában foglaló aktualizált projektkiépítési ütemtervet.

(11) Kínai Népköztársaság, Indiai Köztársaság, Japán, Koreai Köztársaság, Orosz Föderáció, Amerikai Egyesült Államok, Európai Unió.

(12) Az ITER-projekt műveleti szakasza várhatóan 2037-ig fog tartani.

(13) IC-19/07.2.1 Proposal for the Updated Overall Project Cost (OPC) from the Director General of the ITER IO to the 19th meeting of the ITER Council on 16–17 November 2016 (Az ITER IO főigazgatója által az ITER Tanácsának 2016. november 16–17-i ülése elé terjesztett javaslat az átfogó projektköltség naprakésszé tételéről).

(14) Egy független felülvizsgálati csoport ötödik éves értékelése (2016. október 31.) és az F4E Közös Vállalkozás projektirányítási vezetője által az igazgatótanácsnak 2016 decemberében készített jelentés szerint.

(15) COM(2017) 319 final, 2017.6.14. (a közleményt a 2017. június 14-i SWD(2017) 232 final bizottsági személyzeti munkadokumentum kíséri).

(16) Az Euratom hozzájárulása nem érinti a bizottsági javaslatokat, az Egyesült Királyság Euratomból történő kiválására irányuló tárgyalások eredményeit, valamint a 2020 utáni többéves pénzügyi keretet.

(17) COM(2017) 319 final, 2017.6.14. (a közleményt a 2017. június 14-i SWD(2017) 232 final bizottsági személyzeti munkadokumentum kíséri), V. fejezet: „ITER: út a jövőbe”.

(18) Az Európai Parlament és a Tanács 966/2012/EU, Euratom rendelete (2012. október 25.) az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.).

(19) 3. sz. irányítási standard (etikai és szervezeti értékek).

(20) 3. sz. irányítási standard (etikai és szervezeti értékek) és 4. sz. irányítási standard (humán erőforrás).

(21) Az Európai Unió Törvényszékének a T-561/16: Selection procedure F4E/CA/ST/FGIV/2015/001 (az F4E/CA/ST/FGIV/2015/001. sz. munkaerő-felvételi eljárás) ügyben hozott 2018. január 25-i határozata.

(22) 15. sz. irányítási standard (információ és kommunikáció).

(23) A céltartalék összegét 2017. december 31-i állapot szerint 85,2 millió euróra becsülik.